b"\n_START_ARTICLE_\nVent dominant\n_START_PARAGRAPH_\nEn meteorologia, els vents predominants s\xc3\xb3n aquells que bufen predominantment d'una \xc3\xbanica direcci\xc3\xb3 general sobre un determinat punt de la superf\xc3\xadcie de la Terra. Els vents dominants s\xc3\xb3n les tend\xc3\xa8ncies en la direcci\xc3\xb3 del vent de velocitat m\xc3\xa9s elevada sobre un determinat punt de la superf\xc3\xadcie de la Terra. Els vents predominants i dominants d'una regi\xc3\xb3 sovint estan afectats pels patrons globals de moviment de l'atmosfera terrestre. En general, els vents bufen globalment de l'est a latituds baixes i altes. A les latituds mitjanes dominen els vents de ponent, la for\xc3\xa7a dels quals dep\xc3\xa8n del cicl\xc3\xb3 polar. A les \xc3\xa0rees on els vents tendeixen a ser suaus, el cicle brisa marina/brisa terrestre \xc3\xa9s el factor m\xc3\xa9s important pel vent predominant; a les \xc3\xa0rees amb terreny variable, les brises de muntanya i de vall dominen el patr\xc3\xb3 e\xc3\xb2lic. Les superf\xc3\xadcies molt elevades poden generar una depressi\xc3\xb3 t\xc3\xa8rmica, que augmenta el flux e\xc3\xb2lic ambiental._NEWLINE_Les roses dels vents s\xc3\xb3n eines que es fan servir per determinar la direcci\xc3\xb3 del vent predominant. Con\xc3\xa8ixer el vent predominant permet desenvolupar estrat\xc3\xa8gies de prevenci\xc3\xb3 de l'erosi\xc3\xb3 del s\xc3\xb2l de terres destinades a l'agricultura, com per exemple a les Grans Planes. Les dunes es poden orientar en paral\xc2\xb7lel o en perpendicular al r\xc3\xa8gim de vent predominant a llocs costaners i des\xc3\xa8rtics. Els insectes segueixen el vent predominant, mentre que els ocells poden volar m\xc3\xa9s independentment del vent predominant. Els vents predominants de llocs muntanyosos poden provocar gradients de precipitacions significatius a la topografia: els vessants a sobrevent s\xc3\xb3n humits mentre que els vessants a sotavent presenten condicions des\xc3\xa8rtiques.\n_START_SECTION_\nDeterminaci\xc3\xb3 per una ubicaci\xc3\xb3\n_START_PARAGRAPH_\nLes roses delsvents t\xc3\xadpicament usen de 8 a 16 direccions cardinals, com s\xc3\xb3n nord (N), NNE, NE, etc., encara que es poden subdividir en fins a 32 direccions.\n_START_SECTION_\nL'impacte dels vents alisis\n_START_PARAGRAPH_\nEls vents alisis s\xc3\xb3n la pauta prevalent de vents superficials de l'Est que es troben en els tr\xc3\xb2pics prop de lequador terrestre, al sud de la cresta subtropical. Aquests vents bufen predominantement des del nord-oest a l'Hemisferi Nord i des del sud-est a l'Hemisferi Sud. Els alisis actuen com el flux de direcci\xc3\xb3 per als ciclons tropicals que es formen sobre els oceans, guiant el seu cam\xc3\xad cap a l'oest. Els vents alisis tamb\xc3\xa9 guien la pols africana cap a l'oest per sobre de l'Oce\xc3\xa0 Atl\xc3\xa0ntic fins a la mar del Carib, com tamb\xc3\xa9 a parts del sud-est d'Am\xc3\xa8rica del Nord.\n_START_SECTION_\nVents de l'oest i el seu impacte\n_START_PARAGRAPH_\nEls vents de l'oest s\xc3\xb3n els que predominen a les latituds mitjanes entre els 35 i 65 graus de latitud, bufen d'oest a est al nord de la zona d'altes pressions conegudes com la cresta subtropical en les anomenades latituds del cavall. Aquests vents dominants bufen des de l'oest cap a l'est, i dirigeixen els ciclons extratropicals en l'hemisferi nord en la sevamanera general. Els vents s\xc3\xb3n predominantment del sud-oest a l'Hemisferi Nord i el nord-oest en l'Hemisferi sud. S\xc3\xb3n m\xc3\xa9s forts a l'hivern quan la pressi\xc3\xb3 \xc3\xa9s m\xc3\xa9s baixa sobre els pols i tamb\xc3\xa9 quan el cicl\xc3\xb3 polar quan les pressions s\xc3\xb3n altes sobre els Pols._NEWLINE_Junt amb els alisis, els vents de l'oest van permetre una via de comer\xc3\xa7 al voltant del m\xc3\xb3n per als vaixells de vela. Els vents de l'oest poden ser particularment intensos, especialment a l'Hemisferio Sud, on hi ha menys terres a les latituds mitjanes. Els vents de l'oest m\xc3\xa9s forts  en les latituds mitjanes s'anomenen vendavals de les latituds 40 o vents bramadors entre els 40 i 50 graus de latitud Sud dins l'Hemisferi Sud. Els vents de l'oest tenen un paper important per a portar les ai\xc3\xbces i els vents equatorials a les costes occidentals dels continents, especialment a l'hemisferi sud degut a la seva gran extensi\xc3\xb3 oce\xc3\xa0nica.\n_START_SECTION_\nVents de l'Est polars\n_START_PARAGRAPH_\nEls vents de l'Est polars (tamb\xc3\xa9 coneguts com les c\xc3\xa8l\xc2\xb7lules de Hadley polars) s\xc3\xb3n els vents predominants secs i freds que bufen des de les zones d'alta pressi\xc3\xb3 de les al\xc3\xa7ades polars en els Pols (Pol Nord i Pol Sud) cap a les zones de baixa pressi\xc3\xb3 dins dels vents de l'oest a latituds altes. Aquests vents dominants bufen des de l'est cap a l'oest i sovint s\xc3\xb3n febles i irregulars. A causa del baix angle del sol l'aire fred es construeix i va baixant al Pol creant zones d'alta pressi\xc3\xb3 superficial, for\xc3\xa7ant un flux d'aire dirigit cap a l'equador terrestre; aquest flux es desvia cap a l'oest per l'efecte de Coriolis."